नई द‍िल्‍ली : हर एक की ज़‍िंदगी में शादी का दिन बेहद खास होता है. खासकर दुल्‍हन के लिए तो यह दिन कुछ ज्‍़यादा ही स्‍पेशल होता है. भला हो भी क्‍यों न, यही तो वह दिन होता है जब सारे लोग बेसब्री से उसका इंतज़ार करते हैं और इस दिन सबकुछ पर्फक्‍ट होना चाहिए. कोई भी गड़बड़ किसी भी कीमत पर मंजूर नहीं. न सिर्फ घरवाले महीनों पहले से शादी की तैयारियों में बिजी हो जाते हैं बल्‍कि होने वाली दुल्‍हन के ऊपर भी कई जिम्‍मेदारियों होती हैं. गहने से लेकर लहंगे तक सबकुछ पर्फेक्‍ट होना चाहिए. कहते हैं शादी की तैयारियां कभी पूरी नहीं होती. आख‍िरी समय तक भी कुछ न कुछ कमी रह ही जाती है. छोटे-मोटे काम न भी हुए हों तो चलता है लेकिन कोई बड़ी गड़बड़ शादी का पूरा मजा किरकिरा कर देती है. और अगर लहंगे को लेकर कोई प्रॉब्‍लम हो जाए तो फिर पूछिए ही मत कितनी शर्मिंदगी उठानी पड़ती है.